Babelscape/SREDFM huggingface dataset:
Φολκσκάμμερ

Το Φολκσκάμμερ (γερμανικά: Volkskammer, γερμανική προφορά ˈfɔlkskamɐ "φολκσκάμα", "Λαϊκό Επιμελητήριο") ήταν το νομοθετικό σώμα της Γερμανικής Λαοκρατικής Δημοκρατίας, κοινώς γνωστή και με την ονομασία Ανατολική Γερμανία. 

Στα πρώτα χρόνια της ύπαρξης του, το Φολκσκάμμερ ήταν μέρος ενός διθάλαμου κοινοβουλίου. Το άλλο μέρος ονομαζόταν Επιμελητήριο των Κρατιδίων ("Länderkammer"). Το 1952, τα πέντε κρατίδια της Ανατολικής Γερμανίας αντικαταστάθηκαν με 14 επαρχίες και το Επιμελητήριο καταργήθηκε το 1958. Συνταγματικά, το Φολκσκάμμερ ήταν το ανώτερο όργανο κρατικής εξουσίας στη ΛΔΓ. Τα συντάγματα της χώρας του έδιναν μεγάλες εξουσίες παραγωγής νομοθετικού έργου. Όλες οι εξουσίες (και η δικαστική) ήταν θεωρητικά υπεύθυνες σε αυτό. Το 1960, το Επιμελητήριο διόριζε το Συμβούλιο του Κράτους, το Συμβούλιο των Υπουργών και το Συμβούλιο Άμυνας. 

Στη πράξη, το Επιμελητήριο ήταν διακοσμητικό σώμα: ήταν κυρίως επιφορτισμένο με τη νομική επικύρωση των αποφάσεων που λάμβανε το Ενιαίο Σοσιαλιστικό Κόμμα της Γερμανίας και το Πολιτικό Γραφείο του. Αυτό το μοντέλο κοινοβουλευτισμού εφαρμοζόταν και στα περισσότερα κομμουνιστικά νομοθετικά σώματα. Όλα τα κόμματα έπρεπε να σεβαστούν τις αρχές του δημοκρατικού συγκεντρωτισμού και τον ηγετικό ρόλο του ΕΣΚ. Έτσι, μέχρι την Ειρηνική Επάνασταση (στα τέλη του 1989), όλα τα μέτρα περνούσαν ομόφωνα.
Μπέργουικ Ρέιντζερς ΦΚ

Η Μπέργουικ Ρέιντζερς ΦΚ είναι μια ποδοσφαιρική ομάδα με έδρα το Μπέργουικ-απόν-Τουίτ, Αγγλία (κοντά στα σύνορα με τη Σκωτία). Ιδρύθηκε το 1884. Συμμετέχει στη Λιγκ 2 Σκωτίας. Είναι η μόνη ομάδα που συμμετέχει στα πρωταθλήματα Σκωτίας ενώ η έδρα της είναι εκτός Σκωτίας.
Κρίστα Βολφ

Η Κρίστα Βολφ ("Christa Wolf", 18 Μαρτίου 1929 - 1 Δεκεμβρίου 2011) ήταν Γερμανίδα κριτικός λογοτεχνίας, μυθιστοριογράφος και δοκιμιογράφος. Ήταν μία από τις πιο γνωστές συγγραφείς της πρώην Ανατολικής Γερμανίας.
Τάσος Αγγελίδης Γκέντζος

Ο Τάσος Αγγελίδης Γκέντζος ( ψευδώνυμο του Τάσος Γκέντζος ) (1964 - ) είναι Έλληνας συγγραφέας, επιμελητής βιβλίων, ραδιοφωνικός παραγωγός, και δάσκαλος Δημιουργικής Γραφής.

Γεννήθηκε στη Δυτική Γερμανία, μεγάλωσε στη Καβάλα και σπούδασε στη Φιλοσοφική Σχολή του Αριστοτέλειου Πανεπιστήμιου της Θεσσαλονίκης. Τελείωσε το Φιλολογικό Τμήμα της Σχολής με κατεύθυνση τους τομείς της Κλασικής Φιλολογίας και της Νεότερης Ελληνικής και Μεσαιωνικής Φιλολογίας.

Διδάσκει Ελληνικά και Λατινικά στο Πρώτο Λύκειο του Αμερικανικού Κολεγίου Ανατόλια.
Μπρουκ Φος Γουέστκοτ

Ο Μπρουκ Φος Γουέστκοτ (αγγλ.: "Brooke Foss Westcott", 12 Ιανουαρίου 1825 - 27 Ιουλίου 1901) ήταν Βρετανός θεολόγος και λόγιος της Αγίας Γραφής. Από το 1890 μέχρι το θάνατό του, υπηρέτησε ως επίσκοπος της Εκκλησίας της Αγγλίας στο Ντέραμ. Συνεργάστηκε με τον Φέντον Τζον Άντονι Χορτ στην έκδοση του κριτικού κειμένου της Καινής Διαθήκης στο πρωτότυπο, που κυκλοφόρησε υπό τον τίτλο "The New Testament in the Original Greek" (Η Καινή Διαθήκη στην Πρωτότυπη Ελληνική) το 1881, και είναι επίσης γνωστό ως κείμενο "Γουέστκοτ-Χορτ"..
Λούκα Γιόβιτς

Ο Λούκα Γιόβιτς ("Luka Jović", σερβικά κυριλλικά: "Лука Јовић", 23 Δεκεμβρίου 1997) είναι Σέρβος ποδοσφαιριστής που αγωνίζεται στην Άιντραχτ Φραγκφούρτης και στην εθνική Σερβίας στη θέση του επιθετικού.
Eurojust

H Eurojust είναι ένας οργανισμός της Ευρωπαϊκής Ένωσης (ΕΕ) για τη δικαστική συνεργασία στον τομέα της ποινικής δικαιοσύνης μεταξύ των κρατών μελών της ΕΕ. Ιδρύθηκε το 2002 με την Απόφαση 2002/187/JHA του Συμβουλίου και έχει την έδρα της στη Χάγη Ολλανδίας. Η αποστολή του οργανισμού είναι να προωθεί και να βελτιώνει τον συντονισμό και τη συνεργασία μεταξύ των αρμοδίων δικαστικών αρχών των κρατών μελών, ιδίως για την αντιμετώπιση των διασυνοριακών και σοβαρών μορφών οργανωμένου εγκλήματος.
Φέντον Τζον Άντονι Χορτ

Ο Φέντον Τζον Άντονι Χορτ (αγγλ.: "Fenton John Anthony Hort", 23 Απριλίου 1828 - 30 Νοεμβρίου 1892) ήταν Βρετανός θεολόγος και λόγιος της Αγίας Γραφής. Ήταν μέλος της Εκκλησίας της Αγγλίας. Συνεργάστηκε με τον Μπρουκ Φος Γουέστκοτ στην έκδοση του κριτικού κειμένου της Καινής Διαθήκης στο πρωτότυπο, που κυκλοφόρησε υπό τον τίτλο "The New Testament in the Original Greek" (Η Καινή Διαθήκη στην Πρωτότυπη Ελληνική) το 1881, και είναι επίσης γνωστό ως κείμενο "Γουέστκοτ-Χορτ".
Νατάλε Γκαλέτα

Ο Νατάλε Γκαλέτα (, 14 Απριλίου 1967) είναι Ιταλός τραγουδιστής της "canzone napoletana".
Στέφανος Παλαιολόγος

Ο Στέφανος Παλαιολόγος υπήρξε Έλληνας έμπορος και σημαντικό μέλος της ελληνικής παροικίας και των φιλελληνικών κύκλων στο Άμστερνταμ κατά την εποχή της Επανάστασης του 1821, από όπου προσέφερε μεγάλη ηθική και υλική βοήθεια προς την Επανάσταση.

Καταγόταν από την Πάτμο, απ' όπου έφυγε μετά την κατάληψη του νησιού από τους Ρώσους το 1770. Έμεινε στο Άμστερνταμ από το 1773/74 έως το 1835. Καταγόταν από εύπορη οικογένεια της Πάτμου. Πατέρας του ήταν ο πλοιοκτήτης Χατζή Μανόλης Παλαιολόγος. Αδελφός του ήταν ο Αναστάσιος, που υπηρέτησε στο ρωσικό ναυτικό και έφτασε μέχρι το βαθμό του υποναυάρχου του Ευξείνου Πόντου.

Στο Άμστερνταμ είχε επαφές με τον Αδαμάντιο Κοραή, οι οποίες συνεχίστηκαν και όταν ο τελευταίος εγκαταστάθηκε στο Παρίσι. Ο Παλαιολόγος δεν αναφέρεται στους καταλόγους μελών της Φιλικής Εταιρείας, αλλά φαίνεται ότι είχε μυηθεί στην Εταιρεία, όπως προκύπτει από την αλληλογραφία που είχε με την "Γραικική Φιλανθρωπική Εταιρεία της Οδησσού", και από τις επαφές του με τον Πέτρο Ηπίτη, απεσταλμένο του Αλ. Υψηλάντη στην Ευρώπη. Κατά την Επανάσταση προπαγάνδισε υπέρ των Ελλήνων και συνέβαλε στη δημιουργία φιλελληνικών κύκλων στην Ολλανδία. Υπήρξε μέλος του φιλελληνικού κομιτάτου του Άμστερνταμ που ιδρύθηκε το 1822. Οι φιλέλληνες του Άμστερνταμ συγκέντρωναν οικονομική βοήθεια που έστελνε στην Ελλάδα, μέσω του επισκόπου Ουγγροβλαχίας Ιγνατίου, με τον οποίο ο Παλαιολόγος είχε αλληλογραφία. Τις ευχαριστίες του προς τον Στέφανο Παλαιολόγο εξέφραζε από την Ελλάδα ο επίσκοπος Ανδρούσης Ιωσήφ με επιστολή του.

Είχε αλληλογραφία με τον Ολλανδό πρόξενο στην Κωνσταντινούπολη Gaspard Testa από τον οποίο ζητούσε και λάμβανε πληροφορίες για θέματα που αφορούσαν τους Έλληνες. Το 1823 έστειλε στην Πελοπόννησο φορτίο όπλων με το πλοίο "Le Brisiere" υπό τον καπετάνιο Piet Bakker. Τον ίδιο χρόνο με την προτροπή του οι ομογενείς της Ολλανδίας έστειλαν πάνω από 7.000 ολλανδικά φιορίνια ως βοήθεια προς τους επαναστάτες. Βοήθησε στην σύναψη του πρώτου δανείου της προσωρινής ελληνικής κυβέρνησης από τη Βρετανία. Ο ίδιος δεν συνέστησε τη σύναψη δανείου στην Ολλανδία γιατί το έκρινε ασύμφορο. Η Προσωρινή Διοίκησις της Ελλάδος τον όρισε πρεσβευτή της στην Ολλανδία τον Μάρτιο του 1825. Συνέχισε να προσφέρει βοήθεια προς την Ελλάδα και επί διακυβέρνησης Καποδίστρια.
Σάρα Πρόκτορ

Η Σάρα Πρόκτορ (γεν. 16 Σεπτεμβρίου 1988) είναι αθλήτρια του στίβου από την Ανγκουίλα, που συμμετέχει με τη Μεγάλη Βρετανία από το 2011. Συμμετέχει στο αγώνισμα του άλματος εις μήκος.
Χάνα Ριζίκοβα

Η Χάνα Ριζίκοβα (Ουκρανικά: Ганна Василівна Рижикова, γεννημένη Γιάροστσουκ στις 24 Νοεμβρίου 1989) είναι Ουκρανή αθλήτρια του στίβου που εξειδικεύεται στα 400 μέτρα με εμπόδια γυναικών. Συμμετέχει και με τη χώρα της στα 4 x 400 μέτρα σκυταλοδρομία.
Φτερόλακκα Φθιώτιδας

Η Φτερόλακκα Φθιώτιδας βρίσκεται στο όρος Παρνασσός στα 1600 μ. και υπάγεται στον Δήμο Αμφίκλειας - Ελάτειας. Θεωρητικά είναι η αρχή του χιονοδρομικού κέντρου Παρνασσού, όπου εκεί βρίσκονται και οι Κατασκηνώσεις Χριστιανικών Μαθητικών Ομάδων "«Ο Παρνασσός»", ωστόσο δεν έχει μόνιμους κατοίκους. Η Φτερόλακκα είναι η πιο ορεινή περιοχή του Δήμου Αμφίκλειας - Ελάτειας.


Κατηγορία:Παρνασσός
Μπούγιο

μικρογραφία|Χάρτης του βασιλείου Μπούγιο
Το Μπούγιο, ή Πούγιο (Κορεατικά: 부여, Χάντσα: 夫餘, [pu.jʌ]), ήταν αρχαίο βασίλειο που βρισκόταν σε μια περιοχή που αντιστοιχεί στη σημερινή κεντρική επαρχία Τζιλίν στην Μαντσουρία της Κίνας. Το βασίλειο υπήρχε ως ανεξάρτητη οντότητα για 6 αιώνες, από τα τέλη του 2ου αιώνα π.Χ. έως τα μέσα του 4ου αιώνα μ.Χ.

Το κράτος είχε επίσημες διπλωματικές σχέσεις με την Ανατολική Δυναστεία Χαν στα μέσα του 1ου αιώνα μ.Χ.. Ήταν σημαντικός σύμμαχος για τους Χαν, καθώς μπορούσαν να παράσχουν βοήθεια ενάντια στις απειλές των Σιανμπέι και Κογκουριό. Μετά από μια καταστροφική επίθεση από τους Σιανμπέι το 285, το Μπούγιο αποκαταστάθηκε με τη βοήθεια της δυναστείας Τζιν. Ωστόσο, αυτό σηματοδότησε την αρχή μιας περιόδου παρακμής. Μια δεύτερη επίθεση των Σιανμπέι το 346 κατέστρεψε το κράτος, εκτός από μερικά υπολείμματα που επιβίωσαν ως υποτελείς των Κογκουριό μέχρι την τελική προσάρτηση τους το 494.

Το Κογκουριό και το Μπέκτζε, δύο από τα τρία βασίλεια της Κορέας, θεωρούσαν τους εαυτούς τους ως διάδοχα βασίλεια του Μπούγιο.
Η Καινή Διαθήκη στην Πρωτότυπη Ελληνική

Η Καινή Διαθήκη στην Πρωτότυπη Ελληνική (αγγλ.: "The New Testament in the Original Greek") είναι κριτική έκδοση του πρωτότυπου αρχαίου ελληνικού κειμένου της Καινής Διαθήκης που εκδόθηκε το 1881 από τον Μπρουκ Φος Γουέστκοτ και τον Φέντον Τζον Άντονι Χορτ. Είναι επίσης γνωστή ως κείμενο των Γουέστκοτ και Χορτ. Ο συμβολισμός που χρησιμοποιείται διεθνώς για αναφορές στην έκδοση είναι WH.

Η Καινή Διαθήκη στην Πρωτότυπη Ελληνική αποτελεί κριτικό κείμενο που συντάχθηκε με βάση τα παλαιότερα χειρόγραφα που είχαν ανακαλυφθεί κατά την περίοδο που κυκλοφόρησε. Οι συντάκτες βασίστηκαν κυρίως στον Βατικανό και στον Σιναϊτικό Κώδικα. Επίσης, θεωρούσαν σημαντικό τον Κώδικα Βέζα, την Πεσίτα καθώς και τις Παλαιολατινικές Μεταφράσεις.
Δήμος Σούτο Ορυζάρι

Ο Δήμος Σούτο Ορυζάρι ( ; ) είναι ένας από τους δέκα δήμους που αποτελούν την πόλη των Σκοπίων στη Βόρεια Μακεδονία. Σούτο Ορυζάρι ονομάζεται επίσης η περιοχή στην οποία βρίσκεται η έδρα του Δήμου Σούτο Ορυζάρι.
Νίγελ Έιμος

Ο Νίγελ Έιμος (γεν. 15 Μαρτίου 1994) είναι αθλητής του στίβου από τη Μποτσουάνα που ειδικεύεται στα 800 μέτρα.
Μπούκοβιτς

Το Μπούκοβιτς (, ) είναι ένα χωριό στον Δήμο Σαράι, στα Σκόπια, στη Βόρεια Μακεδονία.
Εμμάνουελ Κόριρ

Ο Εμμάνουελ Κόριρ (γεν. 15 Ιουνίου 1995) είναι Κενυάτης αθλητής του στίβου, συμμετέχοντας στα 800 μέτρα. Έχει ατομικό ρεκόρ με 1:42.05 από το 2018. Αυτή η επίδοση είναι η 6η καλύτερη επίδοση όλων των εποχών στα 800 μέτρα.
Τσάιλανε

Το Τσάιλανε (, ) είναι ένα χωριό στον Δήμο Σαράι, στα Σκόπια, στη Βόρεια Μακεδονία.
Εχσάν Χαντάντι

Ο Εχσάν Χαντάντι (Περσικά: احسان حدادی, γεν. 20 Ιανουαρίου 1985) είναι Ιρανός αθλητής του στίβου, και συγκεκριμένα της δισκοβολίας.
Μαίρη Ριντ

Η Μαίρη Ριντ (1695 – 28 Απριλίου 1721), ήταν Αγγλίδα πειρατίνα. Αυτή και η Ανν Μπόνι είναι δυο από τις πιο διαβόητες πειρατίνες όλων των εποχών, και από τις λίγες γυναίκες που στράφηκαν στην πειρατεία τον 18ο αιώνα. 

Γεννήθηκε στο Βασίλειο της Αγγλίας το 1685. Η μητέρα της παντρεύτηκε ένα ναύτη και είχε ένα γιο. 

Άρχισε να ντύνεται αγόρι σε νεαρή ηλικία, πρώτα για να κερδίσει χρήματα και ύστερα για να μπει στο βρετανικό στρατό. Αργότερα παντρεύτηκε και μετά τον θάνατο του συζύγου της μετακόμισε στις Δυτικές Ινδίες γύρω στο 1715. Το 1720 γνώρισε τον Τζακ Ράκχαμ και μπήκε στο πλήρωμα του, όπου ντυνόταν άνδρας. Εκτός από αυτή υπήρχε και μια άλλη γυναίκα στο πλήρωμα, η Αν Μπόνι. Η καριέρα της ως πειρατίνα ήταν επιτυχημένη αλλά βραχύβια. Τον Νοέμβριο του 1720 η Ριντ, η Μπόνι και ο Ράκχαμ συνελήφθησαν. Παρόλο που ο Ράκχαμ εκτελέστηκε με συνοπτικές διαδικασίες, η Ριντ και η Μπόνι ισχυρίστηκαν ότι είναι έγκυες και η εκτέλεση των ποινών τους αναβλήθηκε αρκετές φορές. Η Ρηντ πέθανε από πυρετό τον Απρίλιο του 1721, μάλλον λόγω των επιπλοκών κατά τη γέννα.
Ντόλνο Σβιλάρε

Το Ντόλνο Σβιλάρε (, ) είναι ένα χωριό στον Δήμο Σαράι, στα Σκόπια, στη Βόρεια Μακεδονία.
Μ. Ρ. Ρατζαγκοπάλ

Ο Μ. Ρ. Ρατζαγκοπάλ (γεννήθηκε στις 23 Σεπτεμβρίου 1947) είναι Ινδός γιατρός και πρωτοπόρος της παρηγορητικής φροντίδας. Είναι ιδρυτής της Pallium India, μιας μη κυβερνητικής οργάνωσης με έδρα τη Κεράλα της Ινδίας. Συχνά αναφέρεται ως ο 'πατέρας της παρηγορητικής φροντίδας στην Ινδία' ως τιμή για την σημαντική του συνεισφορά σε αυτόν το τομέα της ιατρικής στην Ινδία. Το 2018, η Ινδική κυβέρνηση τον τίμησε με το βραβείο Πάντμα Σρι.

Ένα ντοκιμαντέρ για τη ζωή του κυκλοφόρησε στις 14 Οκτωβρίου 2017. 

Οι προσπάθειες του Ρατζαγκοπάλ συνέβαλαν στην τροποποίηση του Νόμου περί Ναρκωτικών Φαρμάκων και Ψυχοτροπικών Ουσιών της Ινδίας το 2014, καθώς και στην εφαρμογή του. Αυτό αποτέλεσε σημαντικό βήμα στην μείωση του μη αναγκαίου πόνου και επέτρεψε σε εκατομμύρια άτομα να έχουν πρόσβαση σε θεραπεία για τον πόνο. Ήταν ο κύριος υποκινητής στη δημιουργία του Εθνικού Προγράμματος Παρηγορητικής Φροντίδας που ξεκίνησε η Ινδική κυβέρνηση. Το 2014, ο Ρατζαγκοπάλ βραβεύτηκε με το Βραβείο Άλισον ντες Φόργκες για τον Εξαιρετικό Ακτιβισμό, σε αναγνώριση των ακούραστων αγώνων του στο δικαίωμα των ασθενών να ζήσουν και να πεθάνουν με αξιοπρέπεια.
Μέχεν

μικρογραφία||277x277εσ
Στην αρχαία Αίγυπτο, το όνομα Μέχεν (αγγλικά: "Mehen"), το οποίο σημαίνει "αυτό που περιελίσσεται, τυλίγεται γύρω από κάτι, κουλουριάζεται", αναφέρεται σε μία φιδόμορφη θεότητα της μυθολογίας ή σε ένα επιτραπέζιο παιχνίδι.
Κωνσταντίνος Α. Βακαλόπουλος

Ο Κωνσταντίνος Α. Βακαλόπουλος (Θεσσαλονίκη, 1951) είναι Έλληνας καθηγητής Νεοελληνικής Ιστορίας στην Παιδαγωγική Σχολή του Αριστοτελείου Πανεπιστημίου Θεσσαλονίκης και συγγραφέας σημαντικού αριθμού βιβλίων για την νεοελληνική ιστορία.
Χίλαρι Μπορ

Ο Χίλαρι Μπορ (γεν. 22 Νοεμβρίου 1989) είναι γεννηθείς Κενυάτης δρομέας μεσαίων αποστάσεων με φυσικά εμπόδια, που εκπροσωπεί τις Ηνωμένες Πολιτείες.
Σλοβακική Σοσιαλιστική Δημοκρατία

Η Σλοβακική Σοσιαλιστική Δημοκρατία (σλοβακικά: "Slovenská socialistická republika", συντομογραφία SSR) ήταν δημοκρατία της Τσεχοσλοβακικής Σοσιαλιστικής Δημοκρατίας, η οποία καλύπτει την σημερινή ανεξάρτητη Σλοβακία. Η δημοκρατία υπήρξε από τις 1 Ιανουαρίου 1969 έως τον Μάρτιο του 1990.
Εθνική Ολυμπιακή Επιτροπή των Ομόσπονδων Πολιτειών της Μικρονησίας

H Εθνική Ολυμπιακή Επιτροπή των Ομόσπονδων Πολιτειών της Μικρονησίας (αγγλικά: "Federated States of Micronesia National Olympic Committee" (FSNNOC)) είναι η εθνική ολυμπιακή επιτροπή των Ομόσπονδων Πολιτειών της Μικρονησίας. Εκπροσωπεί την χώρα εντός της Διεθνούς Ολυμπιακής Επιτροπής (ΔΟΕ) και συνενώνει τις διάφορες μικρονησιακές αθλητικές ομοσπονδίες. Είναι μέλος των Εθνικών Ολυμπιακών Επιτροπών Ωκεανίας.
Οργανισμός του ευρωπαϊκού GNSS

Ο Οργανισμός του ευρωπαϊκού GNSS (αγγλικά: European GNSS Agency με σύνμηση: GSA) είναι ένας οργανισμός της Ευρωπαϊκής Ένωσης που ιδρύθηκε ως δομή διαχείρισης των ευρωπαϊκών συστημάτων δορυφορικής ραδιοπλοήγησης, Galileo και EGNOS. Ιδρύθηκε με τον Κανονισμό 1321/2004 του Συμβουλίου της 12ης Ιουλίου 2004 και η έδρα του βρίσκεται στην Πράγα της Τσεχικής Δημοκρατίας. Ο όρος GNSS είναι σύντμηση του Global Navigation Satellite System που μεταφράστηκε ως Παγκόσμιο δορυφορικό σύστημα πλοήγησης.
Σένετ

Ζωγραφική απεικόνιση της [[Νεφερτάρι]] (1295 – 1255 π.Χ.), συζύγου του Βασιλιά [[Ραμσής Β΄|Ραμσή ΙΙ]], από τον ταφικό της θάλαμο ([[Κοιλάδα των Βασιλισσών|QV66]]). Εδώ η Νεφερτάρι ασχολείται με κάποιο επιτραπέζιο παιχνίδι που μοιάζει με Σένετ.</small>
Το Σένετ (ή Σένατ) είναι ένα επιτραπέζιο παιχνίδι που κατάγεται από την αρχαία Αίγυπτο. Οι πρωτότυποι κανόνες του παιχνιδιού αποτελούν ένα ζήτημα γύρω από το οποίο γίνονται πολλές εικασίες. Το παλαιότερο ιερογλυφικό σύμβολο που μοιάζει με το παιχνίδι Σένετ χρονολογείται γύρω στο 3100 π.Χ. Η πλήρης ονομασία του παιχνιδιού στα αιγυπτιακά έχει θεωρηθεί ότι είναι "zn.t n.t ḥˁb", που σημαίνει “"δίοδος, ταξίδι, πύλη"”.
Άντζι Ντίκινσον

Η Άντζι Ντίκινσον (αγγλικά: "Angie Brown Dickinson", γενν. 30 Σεπτεμβρίου 1931), είναι Αμερικανίδα ηθοποιός.
Ντελφίνα Πινιατιέλο

Η Ντελφίνα Πινιατιέλο (γεν. 19 Απριλίου 2000 στο Σαν Ισίδρο, Μπουένος Άιρες) είναι Αργεντινή αθλήτρια της κολύμβησης.
Afrika Bambaataa

Ο Afrika Bambaataa (, γεννήθηκε ως Λανς Τέιλορ, 17 Απριλίου 1957) είναι Αμερικάνος ντισκ τζόκεϊ, τραγουδιστής, τραγουδοποιός και παραγωγός από το Νότιο Μπρονξ της Νέας Υόρκης. Είναι γνωστός από τη κυκλοφορία μιας σειράς τραγουδιών στην δεκαετία του 1980 που επηρέασαν την ανάπτυξη της κουλτούρας χιπ χοπ. Ο Afrika Bambaataa είναι σεβαστός ως ο "Αμήν Ρα του πολιτισμού της χιπ χοπ", ενώ θεωρείται και πατέρας της ηλεκτροφάνκ. Μέσω της δημιουργίας της οργάνωσης Universal Zulu Nation, έχει βοηθήσει στην εξάπλωση του πολιτισμού χιπ χοπ σε όλο το κόσμο. 

Στις 6 Μαΐου 2016, ο Bambaataa εγκατέλειψε τη θέση του ως επικεφαλής του The Zulu Nation λόγω διαφόρων καταγγελιών σεξουαλικής παρενόχλησης που χρονολογούνται ακόμη και από τη δεκαετία του 1970.
Γιώργος Πυρπασόπουλος

Ο Γιώργος Πυρπασόπουλος (γενν. 14 Ιουλίου 1974) είναι Έλληνας ηθοποιός, σκηνοθέτης και παρουσιαστής.
Ένωση των Δικαίων

Η Ένωση των Δικαίων ή Σύνδεσμος των Δικαίων (στα Γερμανικά "Bund der Gerechten" ) ή Ένωση της Δικαιοσύνης ήταν μια χριστιανική κομμουνιστική διεθνής επαναστατική οργάνωση. Ιδρύθηκε το 1836, προερχόμενη από την πρόδρομη οργάνωση, την Ένωση των Παρανόμων (Γερμανικά: "Bund der Geaechteten"), η οποία είχε σχηματιστεί στο Παρίσι το 1834. Η Ένωση των Δικαίων αποτελείτο σε μεγάλο βαθμό από Γερμανούς μετανάστες τεχνίτες και σημαντικός ηγέτης της ήταν ο Βίλχεμ Βέιτλιν. 

Το 1847, η Ένωση των Δικαίων συγχωνεύθηκε με την Κομμουνιστική Επιτροπή Αλληλογραφίας, μια οργάνωση με επικεφαλής τον Κάρλ Μαρξ και τον Φρίντριχ Ένγκελς, και δημιούργησαν την Κομμουνιστική Ένωση. Η νέα ομάδα ανέθεσε στον Μαρξ και τον Ένγκελς να γράψουν μια πολιτική δήλωση που να τους αντιπροσωπεύει. Το έγγραφο που προέκυψε ήταν "το Κομμουνιστικό Μανιφέστο" .
Χάρβεϊ Έλιοτ

Ο Χάρβεϊ Έλιοτ (αγγλικά: "Harvey Elliott", 4 Απριλίου 2003) είναι Άγγλος ποδοσφαιριστής, ο οποίος αγωνίζεται ως μέσος για τη Λίβερπουλ.
Ματούλα Ζαμάνη

Η Ματούλα Ζαμάνη (γεν. 31 Οκτωβρίου 1981) είναι ελληνίδα τραγουδίστρια και συνθέτρια. Ασχολείται με την έντεχνη και την παραδοσιακή μουσική και έχει συνεργαστεί δισκογραφικά με σημαντικούς συνθέτες της αποκαλούμενης έντεχνης μουσικής σκηνής, όπως για παράδειγμα με τον Θανάση Παπακωνσταντίνου. 

Η καταγωγή της είναι από την Παναγία Καλαμπάκας Τρικάλων και το Μέτσοβο.
Τζελίνα Χαρλαύτη

Η Τζελίνα Χαρλαύτη (1958) είναι Ελληνίδα ιστορικός, καθηγήτρια ναυτιλιακής ιστορίας στο Τμήμα Ιστορίας και Αρχαιολογίας του Πανεπιστημίου Κρήτης και από το 2017 Διευθύντρια στο Ινστιτούτο Μεσογειακών Σπουδών του Ιδρύματος Τεχνολογίας και Έρευνας.
Φορέας Ευρωπαϊκών Ρυθμιστικών Αρχών για τις Ηλεκτρονικές Επικοινωνίες

Ο Φορέας Ευρωπαϊκών Ρυθμιστικών Αρχών για τις Ηλεκτρονικές Επικοινωνίες (αγγλικά: Body of European Regulators for Electronic Communications με σύντμηση: BEREC) είναι ένας οργανισμός της Ευρωπαϊκής Ένωσης του οποίου αποστολή είναι η ανάπτυξη και εποπτεία της ενιαίας ευρωπαϊκής εσωτερικής αγοράς ηλεκτρονικών επικοινωνιών και παράλληλα η κατοχύρωση υψηλών επιπέδων επενδύσεων, καινοτομίας και προστασίας του καταναλωτή μέσω της αύξησης του ανταγωνισμού. Ιδρύθηκε με τον Κανονισμό (ΕΚ) αριθ. 1211/2009 του Συμβουλίου της 25ης Νοεμβρίου 2009 και η έδρα του βρίσκεται στη Ρίγα Λετονίας.
Τάκης Μόσχος

Ο Τάκης Μόσχος (1951 – 29 Απριλίου 2019) ήταν Έλληνας ηθοποιός του θεάτρου, του κινηματογράφου και της τηλεόρασης.
BMW i

μικρογραφία|250px|BMW Ηλεκτροκίνηση

Το BMW i είναι θυγατρική εταιρεία της BMW ιδρύθηκε το 2011 για να σχεδιάσει και να κατασκευάσει ηλεκτρικά αυτοκίνητα plug-in. Τα αρχικά σχέδια της εταιρείας κατέληξαν στην παρουσίαση δύο οχημάτων. Το i3 ηλεκτρικό αυτοκίνητο και το i8 plug-in υβριδικό. Οι πρωτότυπες εκδόσεις Concept και των δύο αυτών οχημάτων παρουσιάστηκαν στο Διεθνές Σαλόνι Αυτοκινήτου της Φρανκφούρτης το 2009.

μικρογραφία|BMW i3
Η σειρά παραγωγής της BMW i3 που προορίζεται για ιδιώτες ξεκίνησε τον Σεπτέμβριο του 2013 και η έναρξη της ευρωπαϊκής αγοράς πραγματοποιήθηκε τον Νοέμβριο του 2013 με τις πρώτες παραδόσεις λιανικής στη Γερμανία. Η BMW i8 ξεκίνησε στη Γερμανία τον Ιούνιο του 2014. Οι Ηνωμένες Πολιτείες, η Νορβηγία, η Γερμανία και το Ηνωμένο Βασίλειο είναι οι κύριες αγορές και για τα δύο μοντέλα. 

Τον Φεβρουάριο του 2016, η BMW ανακοίνωσε την εισαγωγή του μοντέλου "iPerformance", το οποίο δίνεται σε όλα τα υβριδικά οχήματα BMW plug-in από τον Ιούλιο του 2016. Ο στόχος είναι να παρασχεθεί ένας ορατός δείκτης της μεταφοράς της τεχνολογίας από τη BMW i στη βασική μάρκα BMW. Από τον Νοέμβριο 2016, τέσσερα ηλεκτροκίνητα μοντέλα BMW κυκλοφόρησαν με τη χρήση της τεχνολογίας BMW i, της BMW X5 xDrive40e, που κυκλοφόρησε το 2015 και των BMW 225xe Active Tourer, της BMW 330e iPerformance και της BMW 740e iPerformance, κυκλοφόρησε το 2016. 

Οι πωλήσεις της BMW i έφθασαν τις 50.000 μονάδες τον Ιανουάριο του 2016. Το πεντηκοστό χιλιοστό i3 παραδόθηκε τον Ιούλιο του 2016. Δύο χρόνια μετά την εισαγωγή του, η BMW i3 έγινε το τρίτο σε πωλήσεις ηλεκτροκίνητο αυτοκίνητο παγκοσμίως και παρέμεινε ως έχει από τον Δεκέμβριο 2016. Οι συνδυασμένες παγκόσμιες πωλήσεις των υβριδικών μοντέλων plug-in BMW i και iPerformance πέτυχαν το ορόσημο των 100.000 μονάδων στις αρχές Νοεμβρίου του 2016 και 300.000 μονάδες το Σεπτέμβριο του 2018, συμπεριλαμβανομένων των ηλεκτροκίνητων οχημάτων MINI.
Eu-LISA

Ο Eu-LISA ("European Union Agency for the Operational Management of Large-Scale IT Systems in the Area of Freedom, Security and Justice" που αναφέρεται απλούστερα σαν "Eu-LISA"· στα ελληνικά μπορεί να αποδοθεί ως "Υπηρεσία της ΕΕ για τη Λειτουργική Διαχείριση Συστημάτων ΤΠ Μεγάλης Κλίμακας στον Χώρο Ελευθερίας, Ασφάλειας και Δικαιοσύνης") είναι ένας οργανισμός της Ευρωπαϊκής Ένωσης που ιδρύθηκε το 2011 για να εξασφαλίσει την αδιάλειπτη λειτουργία μεγάλων συστημάτων πληροφορικής εντός του χώρου ελευθερίας, ασφάλειας και δικαιοσύνης (ΧΕΑΔ). Ξεκίνησε τις επιχειρησιακές του δραστηριότητες τον Δεκέμβριο του 2012. 

Η έδρα του EU-LISA βρίσκεται στο Τάλιν της Εσθονίας, ενώ το επιχειρησιακό του κέντρο βρίσκεται στο Στρασβούργο της Γαλλίας . Ο σημερινός εκτελεστικός διευθυντής είναι ο Krum Garkov, ο οποίος ανέλαβε το ρόλο του τον Νοέμβριο του 2012.
Αντώνης Κ. Λάβδας

μικρογραφία|δεξιά|Αντ. Κ. Λάβδας, δεκαετία '70

Ο Αντώνης Κ. Λάβδας (Αθήνα, 10 Απριλίου 1926 - Αθήνα, 6 Μαϊου 2009) ήταν Έλληνας συνθέτης, μουσικολόγος, και στέλεχος τού ΕΙΡ/ΕΙΡΤ/ΕΡΤ
Ευρωπαϊκό Κέντρο Πρόληψης και Ελέγχου Νόσων

Το Ευρωπαϊκό Κέντρο Πρόληψης και Ελέγχου Νόσων ( ECDC ) είναι μια ανεξάρτητη υπηρεσία της Ευρωπαϊκής Ένωσης (ΕΕ), η αποστολή της οποίας είναι η ενίσχυση της άμυνας της Ευρώπης κατά των μολυσματικών ασθενειών. Το Κέντρο ιδρύθηκε το 2004 και βρίσκεται στην πόλη Solna της Σουηδίας .
Ενιαίος Μηχανισμός Εξυγίανσης

Ο Ενιαίος Μηχανισμός Εξυγίανσης (EME) είναι ένας από τους πυλώνες της τραπεζικής ένωσης της Ευρωπαϊκής Ένωσης . Ο Ενιαίος Μηχανισμός Εξυγίανσης τέθηκε σε ισχύ στις 19 Αυγούστου 2014. 

Μετά από γνωστοποίηση από την ΕΚΤ ότι μια τράπεζα αποτυγχάνει ή ενδέχεται να αποτύχει, το συμβούλιο εγκρίνει σχέδιο εξυγίανσης που περιλαμβάνει τα σχετικά μέσα επίλυσης διαφορών και οποιαδήποτε χρήση του Ταμείου Ενιαίας Διευκόλυνσης, που θεσπίστηκε με την Ευρωπαϊκή Οδηγία αριθ. 806/2014. Το Ταμείο Ενιαίας Διευκόλυνσης συμβάλλει στην εξασφάλιση ομοιόμορφης διοικητικής πρακτικής στη χρηματοδότηση της επίλυσης στο πλαίσιο του ΕΥΚ. Μέχρι την 1η Ιανουαρίου 2024, τα διαθέσιμα οικονομικά μέσα του ΕΜΕ θα φθάσουν το επιτόκιο τουλάχιστον 1% του ποσού των καλυμμένων καταθέσεων όλων των πιστωτικών ιδρυμάτων που έχουν λάβει άδεια λειτουργίας σε όλα τα συμμετέχοντα κράτη μέλη.

Κατηγορία:Ευρωπαϊκή Ένωση
Κατηγορία:Τραπεζική στην Ευρώπη
Κατηγορία:Ευρωπαϊκό Σύστημα Κεντρικών Τραπεζών
Κατηγορία:Ευρωζώνη
Καθεδρικός της Παναγίας του Μπζομάρ

Ο Καθεδρικός της Παναγίας του Μπζομάρ (ισπανικά: "Catedral Católica Armenia Nuestra Señora de Bzommar") είναι ο καθεδρικός ναός της Αρμενικής Καθολικής Εκκλησίας στο Μοντεβιδέο. Βρίσκεται στο Πράντο, είναι αφιερωμένος στην Παναγία του Μπζομάρ, τη προστάτιδα των Αρμένιων Καθολικών και αποτελεί το θρησκευτικό κέντρο της τοπικής αρμενικής κοινότητας.
Ευρωπαϊκή Αρχή Ασφαλίσεων και Επαγγελματικών Συντάξεων

Η Ευρωπαϊκή Αρχή Ασφαλίσεων και Επαγγελματικών Συντάξεων (ΕΑΑΕΣ) (αγγλικά: European Insurance and Occupational Pensions Authority με σύντμηση EIOPA) είναι μια Ευρωπαϊκή Εποπτική Αρχή της οποίας αποστολή είναι να προστατεύει δημόσιες αξίες όπως η σταθερότητα του χρηματοοικονομικού συστήματος, η διαφάνεια των αγορών και των χρηματοοικονομικών προϊόντων και η προστασία των ασφαλισμένων, των μελών του συνταξιοδοτικού συστήματος και των συνταξιούχων. Ιδρύθηκε με τον Κανονισμό (ΕΕ) αριθ. 1094/2010 του Συμβουλίου της 24ης Νοεμβρίου 2010 και η έδρα της βρίσκεται στη Φρανκφούρτη Γερμανίας.

Η ΕΑΑΕΣ αποτελεί μέρος του Ευρωπαϊκού Συστήματος Χρηματοοικονομικής Εποπτείας (ΕΣΧΕ), μαζί με την Ευρωπαϊκή Αρχή Τραπεζών και την Ευρωπαϊκή Αρχή Κινητών Αξιών και Αγορών.
Πολωνική Ομοσπονδία Καλαθοσφαίρισης

Η Πολωνική Ομοσπονδία Καλαθοσφαίρισης () είναι ένα διοικητικό όργανο για τη καλαθοσφαίριση στην Πολωνία. Κατευθύνει και επιβλέπει όλες τις εθνικές ομάδες καλαθοσφαίρισης της Πολωνίας, συμπεριλαμβανομένων τόσο των κατώτερων όσο και των ανώτερων εθνικών ομάδων, τόσο των ανδρών όσο και των γυναικών.
Μαυσωλείο του Λένιν

|thumb|right|295px|Το Μαυσωλείο του Λένιν το 2006
Το Μαυσωλείο του Λένιν (ρωσ. Мавзоле́й Ле́нина), γνωστό και ως Τάφος του Λένιν, είναι μαυσωλείο ευρισκόμενο στην Κόκκινη Πλατεία, στο κέντρο της Μόσχας. Μέχρι σήμερα είναι ο τόπος όπου διατηρείται η σορός του πρώτου Σοβιετικού ηγέτη Βλαντίμιρ Λένιν σε δημόσια έκθεση από το έτος του θανάτου του μέχρι σήμερα. Κτισμένο από γρανίτη σε σχέδια του αρχιτέκτονα Αλεξέι Σιούσεφ, ενσωματώνει στη μνημειακή γραμμή του στοιχεία από αρχαία μαυσωλεία, όπως την Πυραμίδα του Ζοσέρ, τον Τάφο του Κύρου του Μέγα και (λιγότερο) τον Ναό των Επιγραφών.
Ευρωπαϊκός Οργανισμός για την Ασφάλεια στη Θάλασσα

Ο Ευρωπαϊκός Οργανισμός για την Ασφάλεια στη Θάλασσα (EMSA) είναι ένας οργανισμός της Ευρωπαϊκής Ένωσης του οποίου αποστολή είναι η διασφάλιση υψηλού, ομοιόμορφου και αποτελεσματικού επίπεδου ασφάλειας ναυσιπλοΐας, η ναυτική ασφάλεια, η πρόληψη και η αντιμετώπιση της ρύπανσης που προέρχεται από πλοία καθώς και η αντιμετώπιση της ρύπανσης της θάλασσας που προκαλείται από εγκαταστάσεις πετρελαίου και φυσικού αερίου. Ιδρύθηκε με τον Κανονισμό (ΕΚ) αριθ. 1406/2002 του Συμβουλίου της 27ης Ιουνίου 2002, ο οποίος τροποποιήθηκε σημαντικά με τον Κανονισμό (ΕΕ) αριθ. 100/2013 του Συμβουλίου της 15ης Ιανουαρίου 2013. Η έδρα του βρίσκεται στη Λισαβόνα Πορτογαλίας.
Αθλητικό Κέντρο Αφροδίτη

Το Αθλητικό Κέντρο Αφροδίτη είναι το μεγαλύτερο στάδιο στην πόλη της Πάφου. Το στάδιο πήρε το όνομά του από την Αφροδίτη, που κατά την παράδοση γεννήθηκε στην Πέτρα του Ρωμιού 20 χλμ. ανατολικά της Πάφου. Η χωρητικότητα του σταδίου είναι 2.000 άτομα. Το στάδιο είναι η έδρα των ομάδων βόλεϊ Παφιακός και Διόνυσος, οι οποίες αγωνίζονται στην πρώτη κατηγορία Κύπρου. Τα έργα κατασκευής του σταδίου ξεκίνησαν το 1989 και ολοκληρώθηκαν το 1991. 
Κατηγορία:Κλειστά στάδια στην Κύπρο
Κατηγορία:Αθλητικές εγκαταστάσεις στην Κύπρο
Βραβείο Μαρτσέλο Μαστρογιάνι

Το Βραβείο Μαρτσέλο Μαστρογιάνι (ιταλικά: Premio Marcello Mastroianni), ένα από τα βραβεία που απονέμονται στο Διεθνές Φεστιβάλ Κινηματογράφου της Βενετίας και ιδρύθηκε το 1998 προς τιμή του ιταλού ηθοποιού Μαρτσέλο Μαστρογιάνι, ο οποίος πέθανε στα τέλη του 1996. 
Το βραβείο δημιουργήθηκε για να αναγνωρίσει έναν αναδυόμενο άνδρα ή γυναίκα ηθοποιό.
Λαϊκή Σοσιαλιστική Δημοκρατία της Αλβανίας

Η Σοσιαλιστική Αλβανία ή Κομμουνιστική Αλβανία ήταν το πολιτικό καθεστώς στην Αλβανία μετά τον Β΄ Παγκόσμιο Πόλεμο, μέχρι την πτώση των κομμουνιστικών καθεστώτων στην Ευρώπη. Σχηματίστηκε το 1944 ως Δημοκρατική Κυβέρνηση της Αλβανίας, τότε προσωρινή κυβέρνηση, μετονομάστηκε σε Λαϊκή Δημοκρατία της Αλβανίας () το 1946 πριν υιοθετήσει το τελικό της όνομα, Λαϊκή Σοσιαλιστική Δημοκρατία της Αλβανίας (Republika Popullore Socialist e Shqipëris) το 1976. Στο πλαίσιο των λεγόμενων «λαϊκών δημοκρατικών» καθεστώτων, η Αλβανία παρέμεινε ευθυγραμμισμένη με την ΕΣΣΔ μέχρι το 1960, όταν προτίμησε να ευθυγραμμιστεί με τη Λαϊκή Δημοκρατία της Κίνας, εγκαταλείποντας το Ανατολικό Μπλοκ. Το μοναδικό κόμμα ήταν το Κόμμα Εργασίας της Αλβανίας, με επικεφαλής τον Ενβέρ Χότζα μέχρι το θάνατό του το 1985. Το ιδιαίτερο χαρακτηριστικό της Λαϊκής Δημοκρατίας της Αλβανίας ήταν το γεγονός πως ήταν το τελευταίο καθεστώς που παρέμεινε επίσημα σταλινικό στην Ευρώπη μετά το 1956.
Πανελλήνιο Πρωτάθλημα Ενόργανης Γυμναστικής 2004

Το Πανελλήνιο Πρωτάθλημα Ενόργανης Γυμναστικής 2004 ήταν η 34η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στο Κλειστό Γυμναστήριο «Νίκος Παξιμαδάς», στην Πετρούπολη από το Σάββατο 28 έως και την Κυριακή 29 Φεβρουαρίου του 2004.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Γ.Α.Σ. Ειρήνη Περιστερίου και στις γυναίκες ο Α.Γ.Ε.Μ.Σ. Σπάρτακος.
Δωροθέα Μερκούρη

Η Δωροθέα Μερκούρη (Τορίνο, 4 Μαΐου 1974) είναι Ελληνο-Ιταλίδα ηθοποιός και μοντέλο.
Γιώργος Χατζηγεωργίου

Ο Γιώργος Χατζηγεωργίου είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Πάφου εκλεγμένος με το ΑΚΕΛ την περίοδο 1996-2006.
Ζοάν Μαρσιάλ

Ο Ζοάν Μαρσιάλ (γαλλικά:"Johan Martial," 30 Μαΐου 1991) είναι Γάλλος ποδοσφαιριστής με καταγωγή από τη Μαρτινίκα, ο οποίος αγωνίζεται ως κεντρικός αμυντικός για τον Παναιτωλικό. Ήταν διεθνής με τις Εθνικές Γαλλίας U19 και U20.
Ιταλική Λεωφόρος της Δόξας

Η Ιταλική Λεωφόρος της Δόξας (αγγλικά: The Italian Walk of Fame), βρίσκεται στο Τορόντο του Καναδάς κα δημιουργήθηκε για να αναγνωρίσει τα επιτεύγματα επιτυχημένων ανθρώπων ιταλικής καταγωγής.

Η Λεωφόρος της δόξας βρίσκεται στο κέντρο της περιοχής Μικρή Ιταλία, και αποτελείται από αστέρια τοποθετημένα μόνιμα και εμφανώς στο πεζοδρόμιο στη βόρεια πλευρά της College Street μεταξύ Grace Street και Clinton Street.
Ο Τζίμι Μπερτούτσι μαζί με την Μαρίζα Λανγκ είναι οι δημιουργοί αυτής της Λεωφόρου, η οποία ξεκίνησε στις 7 Σεπτεμβρίου 2009.
Δημήτριος Ευαγγελίου

Ο Δημήτριος Ευαγγελίου (1913-1989) του Κωνσταντίνου ήταν Έλληνας δικηγόρος, ο οποίος υπηρέτησε ως βουλευτής στη Φθιώτιδα από το 1974 ως το 1981 με τη Νέα Δημοκρατία (ΝΔ)
Μοχάμετ Ουλντ Γκαζουανί

Ο Μοχάμετ Ουλντ Γκαζουανί (Mohamed Ould Cheikh Mohamed Ahmed Ould Ghazouani (; 31 Δεκεμβρίου 1956-), επίσης γνωστός ως Ghazouani και Ould Ghazouani, είναι Μαυριτανός απόστρατος και πολιτικός, ο οποίος εξελέγη Πρόεδρος της Μαυριτανίας. Η ορκωμοσία του έγινε την 1η Αυγούστου 2019.

Είναι πρώην γενικός διευθυντής Εθνικής Ασφαλείας και διετέλεσε αρχηγός του Γενικού Επιτελείου Στρατού (2008–18). Χρημάτισε υπουργός Άμυνας της χώρας του από τον Οκτώβριο του 2018 ως τον Μάρτιο του 2019. Στενός συνεργάτης του Μοχάμεντ Ουλντ Αμπντέλ Αζίζ, ο Γκαζουανί εξελέγη πρόεδρος της Μαυριτανίας στις 22 Ιουνίου 2019 έπειτα από τη νίκη του στις προεδρικές εκλογές.
Γιαχιά Ουλντ Αντεμίν

Ο Γιαχιά Ουλντ Αντεμίν (Yahya Ould Hademine, , γεννήθηκε στις 31 Δεκεμβρίου 1953) είναι μηχανικός και πολιτικός της Μαυριτανίας, ο οποίος είναι ο σημερινός υπουργός Άμυνας της Μαυριτανίας, στην υπηρεσία από τις 15 Μαρτίου 2019. Διετέλεσε πρωθυπουργός της Μαυριτανίας από τις 21 Αυγούστου 2014 έως τις 29 Οκτωβρίου 2018.
Χριστόδουλος Ταραμουντάς

Ο Χριστόδουλος Ταραμουντάς είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Κερύνειας εκλεγμένος με τον ΔΗΣΥ την περίοδο 2001-2006.
Τούθμωσις Α΄

αριστερά|μικρογραφία|Χάρτης του βασιλείου της Αιγύπτου τον 15ο αιώνα π.Χ.
O Τούθμωσις Α΄ ή Τουτμόζε Α΄ (αγγλικά: Τhutmose I), είναι ο τρίτος φαραώ της 18ης Δυναστείας του Νέου Βασιλείου της Αιγύπτου. Το όνομα θρόνου του είναι "Αakheperkara".
Κατερίνα Μπαλίβο

Η Κατερίνα Μπαλίβο (ιταλικά: Caterina Bolivo), (20 Φεβρουαρίου 1980), είναι Ιταλίδα μοντέλο και παρουσιάστρια τηλεοπτικών εκπομπών.
Θάσος Μιχαηλίδης

Ο Θάσος Μιχαηλίδης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένος με το ΑΚΕΛ την περίοδο 1991-2006.
Δώρος Χριστοδουλίδης

Ο Δώρος Χριστοδουλίδης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένος με το ΑΚΕΛ την περίοδο 1991-2006.
Μοναστήρι του Ικάλτο

Το Μοναστήρι του Ικάλτο ( ) είναι ένα μοναστηριακό συγκρότημα στο ομώνυμο χωριό, που βρίσκεται περίπου 10 χλμ. δυτικά της πόλης Τελάβι στο μχάρε Καχέτι στην ανατολική Γεωργία.
Ανεμόσπηλια

Τα Ανεμόσπηλια είναι αρχαιολογικός χώρος στους βόρειους πρόποδες του όρους Γιούχτας, στον νομό Ηρακλείου στην Κρήτη. Έχει βρεθεί ένα ορθογώνιο κτίριο το οποίο χρονολογείται από την μινωική εποχή και καταστράφηκε από σεισμό τον 17ο αιώνα π.Χ.. Οι αρχαιολόγοι που το ανέσκαψαν το 1979, με επικεφαλής τον Γιάννη Σακελλαράκη, το αναγνώρισαν σαν ιερό στο οποίο έλαβε χώρα ανθρωποθυσία, αν και αυτή η θεώρηση έχει αμφισβητηθεί.
Παναγιώτης Χούπης

Ο Παναγιώτης Χούπης ήταν Έλληνας Μακεδονομάχος οπλαρχηγός, γεννημένος στο Κερδύλλιο Σερρών. Υπήρξε ο μοναδικός επικεφαλής αντάρτικου σώματος στην περιοχή της Βισαλτίας, κατά τον Μακεδονικό Αγώνα.
Εσπεροκυνίνες

thumb|Αναδημιουργία του Hesperocyon gregarius.
Οι Εσπεροκυνίνες είναι υποοικογένεια εξαφανισμένων κυνιδών.
Αουρέλιο Γκριμάλντι

Ο Αουρέλιο Γκριμάλντι (ιταλικά: Aurellio Grimaldi), (22 Νοεμβρίου 1957), είναι Ιταλός σκηνοθέτης και σεναριογράφος.
Λεό Λεσκερέ

Ο Σαρλ Λεό Λεσκερέ ("Charles Léo Lesquereux", 18 Νοεμβρίου 1806 – 25 Οκτωβρίου 1889) ήταν Ελβετός βρυολόγος και πρωτοπόρος της αμερικανικής παλαιοβοτανικής. Γεννήθηκε στην κωμόπολη Φλεριέ του Καντονίου του Νεσατέλ.
Αντώνης Καράς

Ο Αντώνης Καράς ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με τον ΔΗΣΥ την περίοδο 1993-2006.
Κοτ ντ'Αλμπάτρ

Η Κοτ ντ'Αλμπάτρ (γαλλικά: Côte d'Albâtre, ελληνικά: Αλαβάστρινη ακτή) αποτελεί τμήμα της γαλλικής ακτογραμμής της Μάγχης, που αντιστοιχεί στην ακτογραμμή του νομού Σεν-Μαριτίμ. Έχει μήκος 130 χιλιόμετρα που αποτελούνται από απότομους βράχους που διακόπτονται από εκβολές ποταμών. 

Από το 2009 έχει χαρακτηριστεί ως τόπος Natura 2000.
Χρήστος Ελευθεριάδης

Ο Χρήστος Ελευθεριάδης (Αριδαία 30 Σεπτεμβρίου 1991) είναι Έλληνας ποδοσφαιριστής που αγωνίζεται στη θέση του επιθετικού.
Χρίστος Μαυροκορδάτος

Ο Χρίστος Μαυροκορδάτος είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ την περίοδο 1991-2006.
Κίκης Γιάγκου

Ο Κίκης Γιάγκου ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ την περίοδο 1991-2006.
Δώρος Θεοδώρου

Ο Δώρος Θεοδώρου είναι Ελληνοκύπριος πολιτικός. Διετέλεσε Υπουργός Δικαιοσύνης και Δημοσίας Τάξεως και βουλευτής εκλεγμένος με το Κίνημα Σοσιαλδημοκρατών-Ε.Δ.Ε.Κ. τις περιόδους 1976-1981 και 1991-2003.
Rete 4

To Rete 4 (ελληνικά: Δίκτυο 4), είναι ένα ιταλικός τηλεοπτικός σταθμός ελεύθερης πρόσβασης που ανήκει στον όμιλο της Mediaset.

Το κύριο πρόγραμμα ειδήσεων του Rete 4 είναι το TG4, του οποίου ο συντάκτης είναι ο Τζεράρντο Γκρέκο.
Ομέρ Νισάνι

Ο Ομέρ Νισάνι (, 5 Φεβρουαρίου 1887 – 26 Μαΐου 1954) ήταν Αλβανός ιατρός και πολιτικός που συμμετείχε αρχικά στον αγώνα κατά του Αχμέτ Ζόγου (γνωστού μετά το 1928 ως βασιλιάς Ζογ) στις δεκαετίες του 1920 και του 1930 και στη συνέχεια στον αγώνα κατά της φασιστικής κατοχής της Αλβανίας κατά την περίοδο 1942–44. Το 1946 έγινε Πρόεδρος της Λαϊκής Συνέλευσης της Λαϊκής Δημοκρατίας της Αλβανίας (και συνεπώς αρχηγός του κράτους) υπηρετώντας στη θέση αυτή μέχρι το 1953.
Canale 5

To Canale 5(ελληνικά: Κανάλι 5), είναι ένα ιταλικό τηλεοπτικό δίκτυο ελεύθερης τηλεόρασης που ανήκει στον όμιλο της Mediaset. Ήταν το πρώτο ιδιωτικό τηλεοπτικό δίκτυο που είχε εθνική κάλυψη στην Ιταλία το 1980. Στις 4 Δεκεμβρίου 2012, η ​​Mediaset ξεκίνησε το Canale 5 HD, μια ταυτόχρονη μετάδοση του Canale 5 σε υψηλή ευκρίνεια
Άριστος Χρυσοστόμου

Ο Άριστος Χρυσοστόμου είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΔΗΚΟ τις περιόδους 1985-1996 και 2001-2006.
Κουταλμίς

Ο Κουταλμίς ("Kutalmich", "Kutalmysh", "Qutulmush") θεωρείται ο μυθικός γενάρχης της Οθωμανικής δυναστείας που έζησε τον 12ο αιώνα. Ο Κουταλμίς ήταν γιος του Βυζαντινού πρίγκιπα Ιωάννη Τζελέπη Κομνηνού και της Καμερώς από το Σουλτανάτο του Ρουμ. Ο πατέρας του είχε αποστατήσει από τον Βυζαντινό στρατό του θείου του Ιωάννη Β΄ Κομνηνού και ασπάστηκε το Ισλάμ. Γιος του ήταν ο Σουλεϊμάν Σαχ, εγγονός του ο Ερτογρούλ και δισεγγονός του ο Οσμάν Α΄, ο ιδρυτής της Οθωμανικής αυτοκρατορίας. Ο Κουταλμίς ταυτίζεται με τον Καγιά Αλπ.
Καθεδρικός Ναός της Νινοτσμίντα

Ο Καθεδρικός Ναός της Νινοτσμίντα ( ) είναι ένα εκκλησιαστικό συγκρότημα κτιρίων που βρίσκεται στο ομώνυμο χωριό του δήμου Σαγκαρέγιο, στο "μχάρε" Καχέτι της Γεωργίας. Χρονολογείται του 575 μ.Χ. και είναι αφιερωμένος στην Αγία Νίνα.
Vavel

Η Vavel (διαμορφωμένο VAVEL ) είναι ένας ιστότοπος που περιέχει τις πιο πρόσφατες αθλητικές ειδήσεις και αποτελείται από εκδόσεις σε 15 χώρες. Ισπανία, Ηνωμένες Πολιτείες, Ηνωμένο Βασίλειο, Ιταλία, Γαλλία, Αργεντινή, Ουρουγουάη, Βραζιλία, Πορτογαλία, Γερμανία, Μεξικό, Κολομβία, Περού, Εκουαδόρ, Βενεζουέλα, καθώς και μία έκδοση που εκπροσωπεί τις χώρες της Μέσης Ανατολής. Η VAVEL είναι διαθέσιμη στους αναγνώστες σε 7 διαφορετικές γλώσσες. 

Τον Αύγουστο του 2016, η VAVEL επέκτεινε την εμβέλειά της ώστε να προσφέρει μία ολοκληρωμένη εμπειρία πολυμέσων στους αναγνώστες και στους θεατές, ξεκινώντας μια καθημερινή ψηφιακή εκπομπή, διαθέσιμη μέσω καναλιών ζωντανής ροής στο Facebook και στο YouTube.
Λήδα Βεντούρα

Η Λήδα Βεντούρα (γεννήθηκε στην Κέρκυρα στις 4 Μαΐου 1958) υπήρξε η πρώτη Ελληνίδα Αθλητικογράφος. 

Σκοτώθηκε σε αυτοκινητιστικό δυστύχημα στο Πέταλο του Μαλιακού, ενώ πήγαινε για ρεπορτάζ, στις 8 Δεκεμβρίου 1987.
Πανελλήνιο Πρωτάθλημα Ενόργανης Γυμναστικής 2006

Το Πανελλήνιο Πρωτάθλημα Ενόργανης Γυμναστικής 2006 ήταν η 36η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Γ.Α.Σ. Ειρήνη Περιστερίου και στις γυναίκες ο Α.Γ.Σ. Πρωτέας Αιγάλεω.
Μεχμέτ Χαρμαντζί

Ο Μεχμέτ Χαρμαντζί (τουρκικά: Mehmet Harmancı, γεννήθηκε το 1977) είναι ο δήμαρχος του Τουρκικού Δήμου Λευκωσίας, ο οποίος διοικεί την Βόρεια Λευκωσία, το κατεχόμενο τμήμα της Λευκωσίας. Γεννήθηκε στην Λευκωσία.

Σπούδασε διεθνείς σχέσεις στο Πανεπιστήμιο της Ανατολικής Μεσογείου και ολοκλήρωσε τις σπουδές του στο Πανεπιστήμιο Τζον Μουρς στο Λίβερπουλ. Ξεκίνησε την πολιτική του καριέρα με την ένταξη του στη νεολαία του Κόμματος Κοινοτικής Απελευθέρωσης, ενώ μετά την συγχώνευση του με το Κίνημα Ειρήνης και Δημοκρατίας συνέχισε στο Κόμμα Κοινωνικής Δημοκρατίας. Εργάστηκε ως διευθυντής σε τουριστικό πρακτορείο από το 2005 έως το 2008. Από τον Ιούνιο έως τον Σεπτέμβριο του 2013, υπηρέτησε ως υπουργός τουρισμού, περιβάλλοντος και πολιτισμού σε μεταβατική κυβέρνηση υπό την ηγεσία της Σιμπέλ Σιμπέρ. Στις αυτοδιοικητικές εκλογές του 2014 κέρδισε το 38.6% των ψήφων και εξελέγη δήμαρχος της Βόρειας Λευκωσίας.
Fininvest

Η Finziaria d'Invesmento Fininvest S.p.A., γνωστή και ως Fininvest S.p.A., είναι ιταλική εταιρεία συμμετοχών που ελέγχεται από την οικογένεια Μπερλουσκόνι και διαχειρίζεται η μεγαλύτερη κόρη του Σίλβιο Μπερλουσκόνι, Μαρίνα Μπερλουσκόνι.

Ο όμιλος Fininvest απαρτίζεται από αρκετές εταιρείες, όπως η Mondadori Editore (μία από τις κορυφαίες εκδοτικές εταιρίες της Ιταλίας), το Teatro Manzoni (θέατρο στο Μιλάνο), η Alba Servizi Aerotrasporti (ιδιωτική εταιρία αεριωθούμενων αεροπλάνων) και η Fininvest Gestione Servizi. 
Η Fininvest είναι ο μεγαλύτερος μέτοχος της Mediaset, η οποία σήμερα είναι ο μεγαλύτερος ιδιωτικός ραδιοτηλεοπτικός φορέας στην Ιταλία, κατέχοντας τρία κανάλια στην Ιταλία (Canale 5, Italia 1, Rete 4), δύο στην Ισπανία, την εταιρεία παραγωγής κινηματογραφικών ταινιών Medusa Film και πολλές άλλες εταιρείες που σχετίζονται με την τηλεοπτική μετάδοση. Η συμφωνία πώλησης του Mediaset Premium κατέρρευσε το 2016.

Τα δικαιώματα ψήφου της Fininvest στην Mediolanum S.p.A. περιορίστηκαν σε 9.9999% από την Ιταλική Εποπτική Αρχή Ασφαλίσεων παρά το γεγονός ότι διέθετε περίπου το 36% του μετοχικού κεφαλαίου του χρηματοπιστωτικού ομίλου ετερογενών δραστηριοτήτων. η εταιρεία αντέστρεψε τη συγχώνευση με τη θυγατρική της Banca Mediolanum το 2015 . Η Fininvest είχε κάνει σύμφωνο μετόχων με την Ennio Doris (το σύμφωνο δεσμεύει μόνο το 25,5% το καθένα, με το μεγαλύτερο μέρος των μετοχών να μην δεσμεύει), τον μεγαλύτερο μέτοχος της Banca Mediolanum, καθιστώντας την Fininvest να έχει την απόλυτη πλειοψηφία στην τράπεζα για μετοχικό κεφάλαιο 51%. 

Στις 5 Αυγούστου 2016 η Fininvest υπέγραψε μια προκαταρκτική συμφωνία πώλησης του 99,93% του μετοχικού κεφαλαίου της Α.Σ. Μιλάν με μια κινεζική ιδιωτική μετοχική εταιρεία, την Sino-Europe Sports. Η συμφωνία ολοκληρώθηκε στις 13 Απριλίου 2017.
Χάτζι Λέσι

Ο Χάτζι Λέσι (, 1 Μαΐου 1913 – 1 Ιανουαρίου 1998) ήταν Αλβανός στρατιωτικός ηγέτης και κομμουνιστής πολιτικός.
Μιντάουγκας Κουζμίνσκας

Ο Μιντάουγκας Κουζμίνσκας ("Mindaugas Kuzminskas," 19 Οκτωβρίου 1989) είναι Λιθουανός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σμολ φόργουορντ για τη Λοκομοτίβ Κουμπάν.
Ντίνος Μιχαηλίδης

Ο Ντίνος Μιχαηλίδης ήταν Ελληνοκύπριος πολιτικός. Διετέλεσε πρόεδρος του ΑΔΗΚ, Υπουργός Προεδρίας, Υπουργός Εσωτερικών και βουλευτής στην Εκλογική Περιφέρεια Λεμενού εκλεγμένος με το ΔΗΚΟ (1991-1993) και το ΑΔΗΚ (2001-2006).
Fear the Walking Dead

Το Fear the Walking Dead είναι μια είναι αμερικάνικη δραματική - τρόμου τηλεοπτική σειρά που δημιουργήθηκε από τoυς Robert Kirkman και Ντέιβ Έρικσον. Η σειρά έκανε πρεμιέρα στο AMC στις 23 Αυγούστου 2015. Η σειρά είναι πρίκουελ της μητρικής σειράς "The Walking Dead", το οποίο βασίζεται στη σειρά κόμικς με το ίδιο όνομα από τον Robert Kirkman, Tony Mooreκαι Charlie Adlard.
Τον Ιούλιο του 2018 το τηλεοπτικό δίκτυο AMC ανανέωσε τη σειρά για 5η σεζόν και έκανε πρεμιέρα στις 2 Ιουνίου του 2019. Τον Ιούλιο του 2019 η σειρά ανανεώθηκε για 6η σεζόν από το AMC.
Τζιοβάννι Ανιέλλι

Ο Τζιοβάννι Ανιέλλι (ιταλικά: Giovanni Agnelli), (13 Αυγούστου 1866 - 16 Δεκεμβρίου 1945), ήταν Ιταλός επιχειρηματίας και ο ιδρυτής της αυτοκινητοβιομηχανίας FIAT το 1899.
Γεώργιος Λαδάς

Ο Γεώργιος Λαδάς ήταν Ελληνοκύπριος πολιτικός. Διετέλεσε πρόεδρος της Βουλής των Αντιπροσώπων και βουλευτής εκλεγμένος στην Εκλογική Περιφέρεια Λευκωσίας με το ΔΗΚΟ.
Θεόδωρος Δοδόπουλος

Ο Θεόδωρος Δοδόπουλος του Χρήστου (1904-1989) ήταν Έλληνας πολιτικός. Υπηρέτησε ως βουλευτής Υπολοίπου Αττικής από το 1958 ως το 1964.
Κύπελλο ΠΟΕΠΑ

Το Κύπελλο ΠΟΕΠΑ ήταν ποδοσφαιρική τοπική διοργάνωση κυπέλλου που διεξαγόταν στις επαρχίες Αμμοχώστου και Λάρνακας της Κύπρου. Διοργανωνόταν από την Ποδοσφαιρική Ομοσπονδία Ελεύθερης Περιοχής Αμμοχώστου (ΠΟΕΠΑ) από το 1975 μέχρι και το 2015. Στο πρωτάθλημα αυτό συμμετέχουν ομάδες μέλη της ΠΟΕΠΑ.

Η κυπελλούχος ομάδα αποκτούσε το δικαίωμα συμμετοχής στο Κύπελλο Κυπελλούχων ΣΤΟΚ.
Σάκρα Κορόνα Ουνιτά

Η Σάκρα Κορόνα Ουνιτά (ιταλικά: Sacra Corona Unità), είναι μια εγκληματική οργάνωση τύπου Μαφίας από την περιοχή της Απουλίας στη Νότια Ιταλία και δραστηριοποιείται ιδιαίτερα στις περιοχές του Μπρίντιζι, του Λέτσε και του Τάραντα.
Δημήτριος Μάντζαρης

Ο Δημήτριος Μάντζαρης (1937-1989) ήταν Έλληνας δικηγόρος και πολιτικός, ο οποίος υπηρέτησε ως βουλευτής Τρικάλων.
Χρίστος Κληρίδης

Ο Χρίστος Κληρίδης είναι Ελληνοκύπριος πολιτικός, δικηγόρος και καθηγητής πανεπιστημίου. Διετέλεσε βουλευτής στην Εκλογική Περιφέρεια Λευκωσίας εκλεγμένος με τους Νέους Ορίζοντες την περίοδο 2001-2006.
Κλεόλαος

Με την ονομασία Κλεόλαος αναφέρονται τα παρακάτω δύο διαφορετικά πρόσωπα της ελληνικής μυθολογίας:
* Γιος του Ηρακλή και της Αργήλης, μιας από τις Θεσπιάδες. Από την πλευρά της μητέρας του, ο Κλεόλαος ήταν εγγονός του Θέσπιου και της Μεγαμήδης.
* Πρωτοπαλίκαρο του Μέγη στον Τρωικό Πόλεμο. Αυτός ο Κλεόλαος σκοτώθηκε από τον Πάρι, με βέλος που τραυμάτισε τον Κλεόλαο στη δεξιά πλευρά του στήθους του.
Τζορτζ Λέπινγκ

Ο Σερ Τζορτζ Λέπινγκ (Sir George Gerea Dennis Lepping, GCMG, MBE) (22 Νοεμβρίου 1947 - 24 Δεκεμβρίου 2014) υπηρέτησε ως ο δεύτερος Γενικός Κυβερνήτης των Νήσων Σολομώντα από τις 7 Ιουλίου 1988 έως τις 6 Ιουλίου 1994. Ήταν ιθαγενής των Νήσων Σόρτλαντ της Δυτικής Επαρχίας .
Αριάρν Τίτμους

Η Αριάρν Τίτμους (γεν. 7 Σεπτεμβρίου 2000) είναι Αυστραλέζα αθλήτρια της κολύμβησης, η οποία εξειδικεύεται στα αγωνίσματα με στυλ ελεύθερο. Το 2015, η Τίτμους και η οικογένειά της μετακόμισαν από την Τασμανία στην Κουίνσλαντ για καλύτερες συνθήκες προπόνησης.
Μεγάλη Γιουγκοσλαβία

Ο γιουγκοσλαβικός αλυτρωτισμός αναφέρεται σε έναν αλυτρωτισμό που προωθούσε η Γιουγκοσλαβία, η οποία θα ένωνε όλες τις περιοχές που κατοικούνταν από Νότιους Σλάβους. Διεκδικούσε ολόκληρη τη Βουλγαρία και την Αλβανία, καθώς και εδάφη της Ελλάδας, της Αυστρίας και της Ιταλίας. Οι διεκδικήσεις υπήρχαν τόσο τον καιρό του Βασιλείου της Γιουγκοσλαβίας, όσο κατά την περίοδο του Τίτο. 

Η Γιουγκοσλαβία διεκδικούσε από τις εξής χώρες τα παρακάτω εδάφη: 

* Ολόκληρα τα εδάφη της πρώην Σοσιαλιστικής Ομοσπονδιακής Δημοκρατίας της Γιουγκοσλαβίας

* Ολόκληρη τη Λαϊκή Δημοκρατία της Βουλγαρίας

* Ολόκληρη τη Λαϊκή Σοσιαλιστική Δημοκρατία της Αλβανίας

* Τη Μακεδονία και τη Θράκη από την Ελλάδα

* Την Καρινθία από την Αυστρία

* Την περιοχή Φρίουλι-Βενετία Τζούλια από την Ιταλία

μικρογραφία|Μεγάλη Γιουγκοσλαβία


__ΧΩΡΙΣΠΠ__
Γκαγιάς Ζαχίντ

Ο Γκαγιάς Ζαχίντ ("Ghayas Zahid," 8 Σεπτεμβρίου 1994) είναι Νορβηγός επαγγελματίας ποδοσφαιριστής,
Γιάννης Χατζηγεωργίου

Ο Γιάννης Χατζηγεωργίου (Αθήνα, 21 Δεκεμβρίου 1990) είναι Έλληνας ηθοποιός, τραγουδιστής και συγγραφέας.
Μεσούντ Α΄

Ο Μεσούντ Α΄ (Σύγχρονα Τουρκικά : "Rukneddin Mesud or Rukn al-Din Mas'ud", περί το 1095 - 1156) ήταν Σουλτάνος του Ρουμ (1116 - 1156). Ο πατέρας του Κιλίτζ Αρσλάν Α΄ ηττήθηκε και σκοτώθηκε από τον Φαχρ αλ-Μουλκ Ραντβάν που κυβερνούσε το Χαλέπι σε μάχη στον ποταμό Αβώρ (1107).
Ρουσόλακκος

Ο Ρουσόλακκος είναι αρχαιολογικός τόπος της μινωικής εποχής σε μικρή απόσταση από το σημερινό οικισμό Παλαίκαστρο, κοντά στο βορειοανατολικό άκρο της Κρήτης. Ήταν ένας από τους μεγαλύτερους οικισμούς της Κρήτης κατά την υστερομινωική εποχή, συνήθως θεωρούμενος δεύτερος ή τρίτος σε μέγεθος, μετά την Κνωσό και τα Μάλια.

Ο χώρος ανασκάφηκε για πρώτη φορά την περίοδο 1902-6 από τον Ρόμπερτ Καρ Μποσάνκ και τον Ρίτσαρντ ΚανΓκίλιβρεϊ Ντόκινς της Βρετανικής Σχολής Αθηνών. Τμήμα των ανεσκαμμένων συνοικιών καταστράφηκε μετά τον Β΄ΠΠ. Το 1965-6 πραγματοποιήθηκαν ανασκαφές στο γειτονικό λόφο Καστρί από τον Λ. Χ. Σάκετ και Μ. Ρ. Πόφαμ το 1962-3. Οι ανασκαφές στο Ρουσόλακκο άρχισαν ξανά το 1986 υπό την εποπτεία της Βρετανικής Αρχαιολογικής Σχολής Αθηνών.

Ο οικισμός άκμασε κατά την υστερομινωική περίοδο (1550-1220 π.Χ.), οπότε και κάλυπτε πάνω από 50.000 τετραγωνικά μέτρα. Ο οικισμός δεν ήταν περιτειχισμένος. Ο κεντρικός δρόμος και οι κάθετοι σε αυτόν δρόμοι χώριζαν τον οικισμό σε εννέα συνοικίες,ενώ όλες συνδέονταν με το αποχετευτικό δίκτυο. Τα σπίτια επί του κεντρικού δρόμο είχαν περίτεχνες προσόψεις.

Η μεγαλύτερη συνοικία ήταν η Δ, με έκταση 1.800 τετραγωνικά μέτρα. Η συνοικία Β περιλαμβάνει πέντε κατοικίες. Ξεχωρίζει μια διώροφη κατοικία με είσοδο στον κεντρικό δρόμο, με υπαίθρια αυλή και φωταγωγό στο κεντρικό δωμάτιό του, το «μέγαρο». Διέθετε ακόμα μαγειρεία, δεξαμενή καθαρμού, πηγάδι, οικιακό ιερό, αποθήκη λαδιού, λουτρό και χώρο υποδοχής που μεταγενέστερα χωρίσθηκε και μετατράπηκε σε αποθήκες. Στην ίδια συνοικία έχει βρεθεί κτίριο το οποίο έχει αναγνωριστεί ως ελαιοτριβείο, με βάση την ύπαρξη διαχωριστήρα λαδιού και αποθηκευτικών πίθων. 

Η συνοικία Ε περιλάμβανε τουλάχιστον τέσσερις κατοικίες. Ένα από τα σπίτια συνέχισε να κατοικείται για αρκετούς αιώνες, λόγω της ύπαρξης ιχνών κατοίκησης κατά τους ιστορικούς χρόνους. Στην συνοικία βρέθηκε κτίριο το οποίο έχει αναγνωριστεί ως σταφυλοπιεστήριο. Στα βορειοδυτικά της συνοικίας Χ έχει βρεθεί ένα κτίριο το οποίο έχει αναγνωριστεί ως το ιερό του Δία Δικταίου. Από το ιερό σώζονται μόνο ο περίβολος και ο βωμός.

Ακριβώς νότια του Ρουσόλακκου, στο όρος Πετσοφάς, βρέθηκε ιερό κορυφής, το οποίο μπορεί συνδέεται με τον οικισμό. Ο κούρος του Παλαικάστρου βρέθηκε στο Ρουσόλακκο, ο οποίος έχει καταστραφεί εν μέρει από πυρά, πιθανόν εξαιτίας μιας αρχαίας εισβολής στο χώρο.
Τροπόγια

Η Τροπόγια () είναι δήμος στον νομό Κούκεσι της βόρειας Αλβανίας, κοντά στα σύνορα με το Κοσσυφοπέδιο. Δημιουργήθηκε το 2015 με την μεταρρύθμιση της τοπικής αυτοδιοίκησης, μετά τη συγχώνευση των πρώην δήμων Μπαϊράμ Τσούρι, Μπουγιάν, Μπιτίτς, Φιέρζα, Λεκμπιμπάι, Λουγκάι, Μαργκεγκάι και Τροπόγια, οι οποίοι έγιναν δημοτικές ενότητες. Η έδρα του δήμου βρίσκεται στην πόλη Μπαϊράμ Τσούρι. Ένα χωριό του δήμου είναι επίσης γνωστό ως Τροπόγια. Σύμφωνα με την απογραφή του 2011 ο δήμος είχε πληθυσμό 20.517 κατοίκων σε έκταση 1.057,30 τ.χλμ.. Ο πληθυσμός του πρώην δήμου στην ίδια απογραφή ήταν 4.117 άτομα. Ο μη πλωτός ποταμός Βαλμπόνα διασχίζει το χωριό.